જસદણઃ જસદણમાં ઠંડીનો એવો સપાટો બોલ્યો છે કે જનજીવન અસ્તવ્યસ્ત થઇ ગયું છે રાજ્ય અને દેશના અન્ય રાજ્યોના નગરોમાં ઠંડીનો કહેર એવો પડી રહ્યો છે કે લોકો રીતસરના ઠુંઠવાય રહ્યાં છે ત્યારે જસદણમાં પણ સામાન્ય રફતારને સજ્જડ બ્રેક લાગી ગઇ હોય એવો ઘાટ ઘડાયો છે શહેરમાં વહેલી સવારથી બપોર સુધી જાણે કરફર્યુ હોય એમ બજારો ખાલીખમ જોવા મળી રહી છે રહેઠાણ રોજગારની જગ્યાઓમાં પણ તાપણાં થઇ રહ્યાં છે લોકો આખો દિવસ ગરમ વસ્ત્રોમાં સજ્જ થઇ કામ સિવાય બહાર નીકળવાનું ટાળી રહ્યાં છે આજે સવારે ૧૨ ડિગ્રી લઘુતમ તાપમાન નોંધાયું હતું આવા કોલ્ડ વેવ વચ્ચે વહેલી સવારે શાળાએ જતાં વિદ્યાર્થીઓની હાલત કફોડી બની રહી છે ત્યારે શહેરમાં સવારનો શાળાનો ટાઇમમાં ફેરફાર કરી સંચાલકોએ આઠ વાગ્યાનો કરવાં વાલીઓમાં વ્યાપક માંગ ઉઠવા પામી છે